ಬೆಳಗಾವಿಯಲ್ಲಿ ಅಂತರಾಷ್ಟ್ರೀಯ ಪತಂಗೋತ್ಸವ- ಗಾಳಿಪಟದಲ್ಲಿ ಕುಲಭೂಷಣ್ ಜಾಧವ್‍ರನ್ನ ಬಿಡುಗಡೆಗೊಳಿಸಿ ಎಂದು ಪಾಕಿಸ್ತಾನಕ್ಕೆ ಮನವಿ

ಬೆಳಗಾವಿ: ನಗರದ ಹೊರವಲಯದ ಬೃಹತ್ ಮೈದಾನದಲ್ಲಿ ಆಯೋಜಿಸಿದ್ದ ಅಂತರಾಷ್ಟ್ರೀಯ ಗಾಳಿಪಟ ಉತ್ಸವ ಎಲ್ಲರ ಮೆಚ್ಚುಗೆಗೆ ಪಾತ್ರವಾಗಿದೆ. ಮಾಜಿ ಶಾಸಕ ಅಭಯ ಪಾಟೀಲ ನೇತೃತ್ವದಲ್ಲಿ ನಾಲ್ಕು ದಿನಗಳ ಕಾಲ 8ನೇ ಅಂತರಾಷ್ಟ್ರೀಯ ಪತಂಗ ಉತ್ಸವ ನಡೆಯಲಿದೆ.

ಕಳೆದ ಬಾರಿಕ್ಕಿಂತ ಈ ಬಾರಿ ಅತ್ಯಂತ ವಿಭಿನ್ನ ಬಗೆ ಬಗೆಯ ಗಾಳಿಪಟಗಳು ಭಾಗವಹಿಸಿದ್ದಾರೆ. ಈ ಬಾರಿಯ ಪತಂಗೋತ್ಸವಲ್ಲಿ, ಪಾಕಿಸ್ತಾನದಲ್ಲಿ ಬಂಧನದಲ್ಲಿರುವ ಭಾರತೀಯ ಕುಲಭೂಷಣ್ ಜಾಧವ್ ಅವರನ್ನು ಬಿಡುಗಡೆಗೊಳಿಸಿ ಎಂದು ಪಾಕಿಸ್ತಾನಕ್ಕೆ ಮನವಿ ಮಾಡುವ ಗಾಳಿಪಟವಿತ್ತು.

ಡ್ರ್ಯಾಗನ್ ಪತಂಗದ ವಿಶೇಷ ಎಂದರೆ ಭೂಮಿ ಮೇಲೆ 15 ಕೆಜಿ ಇರುತ್ತೆ. ಆಕಾಶದಲ್ಲಿ ಹಾರಾಡಿದ್ದರೆ 150 ಕೆಜಿ ಭಾರವಾಗುತ್ತದೆ. ಅಲ್ಲದೇ ಈ ಬಾರಿ ಲಂಡನ್, ಇಂಗ್ಲೆಂಡ್, ಅಮೆರಿಕಾ, ಫ್ರಾನ್ಸ್ ಸೇರಿದಂತೆ ಒಟ್ಟು 12 ವಿದೇಶಗಳಿಂದ ಸುಮಾರು 25 ವಿದೇಶಿಗರು ಮತ್ತು ದೇಶದ ನಾನಾ ಭಾಗಗಳಿಂದ 23 ಜನರು ಈ ಅಂತರಾಷ್ಟ್ರೀಯ ಪತಂಗೋತ್ಸವದಲ್ಲಿ ಭಾಗಿಯಾಗಿದ್ದರು.